Közép-magyarországi ASzC Fáy András Mezőgazdasági Technikum, Szakképző Iskola és Kollégium
2119 Pécel, Maglódi út 57.
e-mail: faysuli@faypecel.hu
Telefon: (28) 547-396


PÁLYÁZAT
A Közép- magyarországi Agrárszakképző Centrum fenntartásában működő Közép-magyarországi ASzC Fáy András Mezőgazdasági Technikum, Szakképző Iskola és Kollégium, 2119 Pécel, Maglódi út 57. szám alatti épületében lévő büfé helyiség üzemeltetésére kiadott:
1. Az ajánlat kérő adatai:
 Ajánlatkérő neve: Közép-magyarországi ASzC Fáy András Mezőgazdasági Technikum, Szakképző Iskola és Kollégium
 Ajánlatkérő címe: 2119 Pécel, Maglódi út 57.

2. A pályázat tárgya:
A Közép-magyarországi ASzC Fáy András Mezőgazdasági Technikum, Szakképző Iskola és Kollégium, 2119 Pécel, Maglódi út 57. szám alatti épületében található iskolai büféként funkcionáló helyiségének Iskola Büfé működtetésére határozott  idejű pályázatot hirdet.

A büfé működésének célja, hogy az iskola tanulói és dolgozói megfelelő színvonalú és árszintű büfészolgáltatást vehessenek igénybe az épületen belül.

A pályázóknak pályázatuk részeként üzemeltetési tervet kell benyújtaniuk, amely az alábbiakat tartalmazza: 
- árképzési rendszer bemutatása, 
- értékesíteni kívánt áru és termék választéka (lista)– a pályázat kiírója az egészséges termékek és friss gyümölcsök napi kínálatát pozitívan értékeli 
- nyitva tartás 

A pályázatkiíró előnyben részesíti az egészséges ételeket és italokat forgalmazó pályázókat az alábbi példák szerint: 
- rostos gyümölcs-zöldséglevek, ásványvíz 
- tejtermékek 
- különböző töltelékkel készült teljes kiőrlésű pékáruk 
- gyümölcsök, kompót/befőtt, friss gyümölcs, tejdesszertek 
- sovány hússal, illetve húskészítménnyel készült szendvics, sok zöldséggel 
- puffasztott gabonaszelet, natúr olajos magvak

A pályázónak a büfé kínálatának kialakításakor figyelemmel kell lenniük az Országos Élelmiszerbiztonsági és Táplálkozástudományi Intézet (OÉTI) ajánlásában foglaltakra.

3. A szerződés meghatározása:
Helyiség bérleti szerződés

4. A szerződés időtartama:
2021.09.13.- 2023.08.31.

5. A meghirdetett helyiség:
Közép-magyarországi ASzC Fáy András Mezőgazdasági Technikum, Szakképző Iskola és Kollégium, 2119 Pécel, Maglódi út 57.
Alapterület: 14,5 m2

6. A pályázatok benyújtásának ideje és helye:
Helye: ASzC Fáy András Mezőgazdasági Technikum, Szakképző Iskola és Kollégium, 2119 Pécel, Maglódi út 57
Határideje: 2021.szeptember 5.
A pályázatot egy eredeti és az eredetivel mindenben megegyező másolati példányban, cégszerűen aláírva, zárt borítékban kell benyújtani, melyet a benyújtás tekintetében kizárólag személyes úton tekintünk érvényesnek. A borítékra kérjük ráírni: ” Pályázat büfé 

7. A pályázatok elbírálásának tervezett időpontja: 2021. szeptember 6.
Pályáztató teljeskörű hiánypótlást biztosít, az „elbírálás szempontjaira” benyújtott ajánlat viszont nem módosítható. 
Kiegészítő tájékoztatás kérhető a pályázat benyújtási határideje lejárta előtti 4. munkanapig. 
A pályázat eredményéről a pályázók írásban, e-mail útján kapnak tájékoztatást.

8. A pályázatok elbírálásának szempontjai:
1. Üzemeltetési ajánlat (forgalmazni kívánt termékek)
2. A megajánlott havi bérleti díj: Ft/hó
3. Az intézmény által szervezett programok, rendezvények kedvezményes támogatása 
4. Nyitvatartási idő

A pályázatok értékelése:

	1.Üzemeltetési ajánlat
	

	1.1. Rostos gyümölcs-zöldséglevek, ásványvíz
	2

	1.2. Tejtermékek, tejdesszertek
	2

	1.3. Laktóz- és gluténmentes, diabetikus termékek
	2

	1.4. Különböző töltelékkel készült teljes kiőrlésű pékáruk
	2

	1.5 Gyümölcsök, kompót/befőtt, friss gyümölcs
	2

	1.6. Sovány hússal, illetve húskészítménnyel készült szendvics, sok zöldséggel
	2

	1.7. Puffasztott gabonaszelet, natúr olajos magvak
	2

	2. Bérleti díj
	3

	3. Diákrendezvények támogatása
	4

	4. Nyitvatartási idő (órától-óráig)
	4



 Maximum 25 pont szerezhető. 
Az 1. értékelési szempont esetében az alábbiak szerint kerülnek kiosztásra a pontok: 
Amennyiben a pályázó üzemeltetési terve alapján a 1.1 – 1.7. pontok szerinti termékek szerepelnek a pályázó kínálatában, úgy 14 pontot kap, amennyiben a 1.1 – 1.7. pontok közül valamely termék hiányzik, úgy arra a termékre 0 pontot, a termékek megajánlásának megfelelően a táblázatban szereplő pontok alapján. 

A 3. értékelési szempont esetében a pályázótól elvárás, hogy támogassa az iskola diákjai (diákönkormányzata) által szervezett programokat (pl.: osztálykirándulás), akár nyitvatartási időn kívül vagy iskolaszünetben. Amennyiben ezt vállalja, úgy megkaphatja a táblázatban jelölt pontszámot, amennyiben nem, úgy 0 pontot. 
A 3. értékelési szempont esetében rész pontszám is adható. 

Az 4. értékelési szempont esetében a pályázónak meg kell adni a nyitvatartási időintervallumot, a minimális megajánlás 7.00-14.00 óra között, ezen megajánlás esetén nem kap többletpontot a pályázó, amennyiben hosszabb (óránként megemelt) nyitvatartási időt ajánl meg, úgy megkapja a táblázatban szereplő pontot. 
A 4. értékelési szempont esetében rész pontszám is adható. 

Amennyiben a nyertesként kihirdetett pályázó a szerződéskötést megelőzően visszalép, a pályázat kiírója a második legmagasabb összpontszámot elérő érvényes pályázatot benyújtó pályázóval köti meg a szerződést. 

9. Egyéb követelmények: 
A nyertes pályázó kötelessége a kereskedelmi tevékenység folytatásához szükséges bejelentési kötelezettség teljesítése, továbbá az üzemeltetéshez szükséges engedélyek beszerzése, alkalmazottai a jogszabályoknak megfelelően egészségügyi alkalmassággal kell rendelkezniük és büntetlen előéletűnek kell lenniük. 

10. Pályázathoz csatolandó dokumentumok
· pályázati lap, melynek tartalmaznia kell a pályázó nevét, címét, elérhetőségeit, továbbá a fizetendő bérleti díj 1 havi összegére tett ajánlatot,
· a büfé kínálatának részletes bemutatása,
· a pályázó nyilatkozata, hogy nyertessége esetén a szerződés teljes időtartama alatt biztosítja a pályázatában bemutatott büfé kínálatának megfelelően az árusítandó élelmiszerek bőséges, az egészséges táplálkozásra nevelést segítő választékát,
· a pályázó nyilatkozata, hogy a pályázati felhívás feltételeit elfogadja,
· szakmai bemutatkozás
· igazolás a nemleges köztartozásról
· nyilatkozat arról, hogy az üzemeltetéshez szükséges szakhatósági engedélyek beszerzését a pályázó vállalja,
· szerződéskötéshez szükséges személyazonosító adatok (pl: név, lakóhely, székhely, adóazonosító szám, cégbejegyzési szám, stb.),
· jogi személy pályázó esetén 30 napnál nem régebbi hiteles cégkivonat, aláírási címpéldány.

11. Az ajánlatkérő fenntartja a jogot, hogy a pályázatot/pályázatokat eredménytelennek nyilvánítja amennyiben a beérkezett pályázat/pályázatok szakmai tartalma nem felel meg a pályáztató által kialakított feltételrendszernek.

A pályázattal kapcsolatban információ kérhető Sebestyén Anikó igazgatóhelyettestől személyesen a 2119 Pécel, Maglódi út 57. szám alatti igazgatóhelyettesi irodában, vagy a 06-70/412-0764 mobilszámon, esetleg e-mailben: faysuli@faypecel.hu.  
A helyiség írásbeli bejelentkezés alapján megtekinthető 2021.08.31. napján 8:00-14:00 óra között. Kérjük, hogy az írásbeli bejelentkezést a pályázat kiírójának az faysuli@faypecel.hu e-mail címére legkésőbb 2021. 08. 31 napján 12:00 óráig eljuttatni szíveskedjen.

